Micheál Martin

Micheál Martin (sündinud 1. augustil 1960 Corkis) on iiri poliitik, Fianna Fáili partei juht aastast 2011 ja alates 27. juunist 2020 Iirimaa peaminister (Taoiseach).

2008–2011 oli ta Iiri välisminister ja 2000–2004 tervishoiuminister. Tervishoiuministrina keelustas ta 2004. aastal suitsetamise kõigis avalikes asutustes. 1992–1993 oli ta Corki lordmeer ning 1997–2000 Iirimaa haridus- ja teadusminister. 2020. aasta Iirimaa parlamendivalimistel sai tema juhitud Fianna Fáil parima tulemuse ning 38 kohta parlamendis. Tulemus oli ühe võrra parem 37 kohta saanud Sinn Féinist. 27. juunil 2020 asus ta peaministrina Fine Gaeli ja Roheliste parteiga moodustatud koalitsioonivalitsuse etteotsa.

Iirimaa peaministrid
Iirimaa poliitikud
Tervishoiuministrid
Välisministrid
Sündinud 1960